钦定古今图书集成/明伦汇编/皇极典/第226卷 > 梁
## 钦定古今图书集成/明伦汇编/皇极典/第226卷 > 梁

====武帝====按《梁书武帝本纪》，齐中兴元年十二月，高祖封建安
郡公，下令曰：“朱爵之捷，逆徒送死者，特许家人殡葬。
若无亲属，或有贫苦，二县长尉即为埋掩。”建康城内，
不达天命，自取沦灭。亦同此科。天监元年夏四月
景寅，高祖即皇帝位，诏曰：“宋氏以来，并恣淫侈，倾宫
之富，遂盈数千，推算五都，愁穷四海，并婴罗冤横，拘
逼”不一。抚弦命管，良家不被蠲织，至绣房幽厄，犹见
役，敝国伤和，莫斯为甚。凡后宫乐府，西解暴室，诸如
此例，一皆放遣。若衰老不能自存，官给禀食。六年
正月己卯，诏曰：“夫有天下者，义非为己。凶荒疾疠，兵
革水火，有一于此，责归元首。今祝史请祷，继诸不善，
以朕身当之，永使灾害，不及万姓，俾兹下民，稍蒙宁
息，不得为朕祈福，以增其过。特班远迩，咸令遵奉。”
十一年春正月壬辰，诏曰：“夫刑法悼耄，罪不收孥，《礼》
著明文，史彰前事。盖所以申其哀矜，故罚有弗及。近
代相因，厥网弥峻，髫年华发，同坐入愆。虽惩恶劝善，
宜穷其制，而老幼流离，良亦可愍。自今逋谪之家，及
罪应质作，若年有老小，可停将送。”四月戊午，诏曰：“去
岁《胊山》，大歼丑类，宜为京观，用旌武功。但伐罪吊民，
皇王盛轨，掩骼埋胔，仁者用心，其下青州，悉使收藏。”
十二年二月景寅，诏曰：“掩骼埋胔，义重《周经》，槥椟
有加，事美《汉策》。朕向隅载怀，每勤造次，收藏之命，亟
下哀矜。而㝢县遥深，遵奉未洽，髐然路隅，往往而有。
言愍沉枯，弥劳伤恻。可明下远近，各巡境界，若委骸
不葬，或蒢衣莫改，即就收敛，量给棺具。庶夜哭之魂
斯慰，霑霜之骨可归。”十六年春正月辛未，舆驾亲
祀南郊。诏“民有产子，即依格优蠲。孤老鳏寡不能自
存者，咸加赈恤。”十七年八月壬寅，诏以兵驺奴婢，
男年登六十，女年登五十，免为平民。普通二年春
正月辛巳，舆驾亲祀南郊。诏曰：“春司御气，虔恭报祀，
陶匏克诚，苍璧礼备。思随乾覆，布兹亭育。凡民有单
老孤稚，不能自存，主者郡县咸加收养，赡给衣食，每
令周足，以终其身。又于京师置孤独园，孤幼有归，华
发不匮。若终年命，厚加料理。尤穷之家，勿收租赋。”
四年春正月辛卯，舆驾亲祀南郊，大赦天下，应诸穷
疾，咸加赈恤。大同七年十一月丙子，诏停在所役
使女子。十年四月乙卯，诏鳏寡孤独尤贫者，赡恤
各有差。高祖生知淳孝，年六岁，献皇太后崩，水浆
不入口三日，哭泣哀苦，有过成人，内外亲党，咸加敬
异。及丁文皇帝忧，时为齐随王谘议。随府在荆镇，髣
髴奉闻，便投劾星驰，不复寝食，倍道就路，愤风惊浪，
不暂停止。高祖形容本壮，及还至京都，销毁骨立，亲
表士友，不复识焉。望宅奉讳，气绝久之。每哭辄欧血
数升。服内不复尝米，惟资大麦，日止二溢。拜扫山陵，
涕泪所洒，松草变色。及居帝位，即于钟山造大爱敬
寺，青溪边造智度寺。又于台内立至敬等殿，又立七
庙堂，月中再过，设净馔。每至展拜，恒涕泗滂沲，哀动
左右。帝勤于政务，孜孜无怠，每至冬月四更竟，即敕
把烛看事，执笔触寒，手为皴裂，纠奸擿伏，洞尽物情。
常哀矜涕泣，然后可奏。日止一食，膳无鲜腴，惟豆羹
粝食而已。庶事繁拥，日傥移中，便嗽口以过。身衣布
衣，木绵皂帐，一冠三载，一被二年。常克俭于身，凡皆
此类。五十外便断房室。《后宫职司》，贵妃以下六宫，袆
褕三翟之外，皆衣不曳地，傍无锦绮。不饮酒，不听音
声，非宗庙祭祀大会飨宴及诸法事，未尝作乐。性方
正，虽居小殿暗室，恒理衣冠，小坐押。盛夏暑月，未
尝褰袒，不正容止，不与人相见，虽觌内竖小臣，亦如
遇大宾也。历观古昔人君，恭俭庄敬，艺能博学，罕或
有焉。按《本纪》赞，“齐季告终，君临昏虐，天弃神怒，众
叛亲离。高祖英武睿哲，义起樊邓，仗旗建号，濡足救
焚。总苍兕之师，翼龙豹之阵，云骧雷骇，翦暴夷凶，万
邦乐推，三灵改卜。于是御凤历，握龙图，辟”四门，弘招
贤之路；纳十乱，引谅直之规。兴文学，修郊祀，治五礼，
定六律，四聪既达，万机斯理。治定功成，远安迩肃。加
以天祥地瑞，无绝岁时。征赋所及之乡，文轨傍通之
地，南超万里，西拓五千，其中瓌财重宝，千夫百族，莫
不充牣王府，蹶角阙庭。三四十年，斯为盛矣。自魏晋
以降，未或有焉。按《范云传》，高祖纳齐东昏余妃，颇
妨政事，云尝以为言，未之纳也。后与王茂同入卧内，
云又谏曰：“昔汉祖居山东，贪财好色。及入关定秦，财
帛无所取，妇女无所幸，范增以为其智大故也。今明
公始定天下，海内想望风声，奈何袭昏乱之踪，以女
德为累？”王茂因起拜曰：“范云言是，公必以天下为念，
无宜留惜。”高祖默然。云便疏令以余氏赉茂，高祖贤
其意而许之。明日，赐云、茂钱各百万。天监元年，高祖
受禅，柴燎于南郊，云以侍中参乘。礼毕，高祖升辇，谓
云曰：“朕之今日，所谓懔乎，若朽索之驭六马。”云对曰：
“亦愿陛下日慎一日。”高祖善之。

### 简文帝

按《梁书简文帝本纪》：“太宗幼而敏睿，识悟过人。既长，

绝声，所坐之席，沾湿尽烂。在襄阳拜表北伐，遣长史
柳津、司马董当门、壮武将军杜怀宝、振远将军曹义
宗等众军进讨，克平南阳、新野等郡。魏南荆州李志”
据安昌城降，拓地千馀里。及居监抚，多所弘宥，文案
簿领，纤毫不可欺。